През 2006 година обикаля на турне в Литва с други участници от горепосоченото шоу. Получава номинация за най-добър изпълнител на годината и става победител в друго телевизионно предаване – „Националната музикална лига“. Издава дебютния си солов албум „Mylėk”, добил по-късно платинен статус. Влиза във Вилнюския университет, където учи бизнес мениджмънт и работи в местна радиостанция. Продължава участието си в „Националната музикална лига“ и се присъединява към проекта „Здравей, Юрмала“. Първоначално е предвидено да участва на литовския финал за „Евровизия 2007“, но се оттегля. През 2008 година последва друго участие — в „Звездни дуети 2“, където остава четвърта. През пролетта на следващата година изиграва ролята на Мария Магдалена в рок операта „Присикелес“.